Suomalainen barokkiorkesteri - FiBO - Ach so!
Juho Punkeri. Kuva: Anna Äärelä.
To 18.1.2018 klo 19 Taidetehdas, Porvoo
Taidetehtaan klassikot
Ti 20.2.2018 klo 13 Musiikkitalo, Helsinki
AUF-sarja
Ke 7.3.2018 klo 19 Kanneltalo, Helsinki
Pe 8.6.2018 klo 19 Pyhän Henrikin kirkko, Pyhtää
Kymijoen Lohisoitto
Barokkimusiikkia Saksasta
J. S. Bach – Händel – Telemann
Juho Punkeri, tenori
Pauliina Fred, traverso
FiBO Players
Jos barokkisäveltäjistä koottaisiin all stars -joukkue, siinä jyräisivät Italia ja Saksa. Vaikka Italialla on maine barokin suurmaana, tyypillinen mielikuva barokkimusiikista vastaa jotakuinkin myöhäisbarokin saksalaissäveltäjien tyyliä, ja koko länsimaisen taidemusiikin kartalla Bachin ja Händelin nimet ovat tunnetuimpien joukossa. Suosion syitä on monia, mutta yhtenä tekijänä lienee saksankielisten barokkisäveltäjien valppaus yhdistellä eurooppalaisten tyylien parhaita puolia.
Johann Sebastian Bachin ja Georg Friedrich Händelin urapolut olivat hyvin erilaiset: Bach vietti koko elämänsä kapealla maantieteellisellä alueella, kun taas Hallessa syntynyt Händel kypsyi Italian-opintomatkallaan ja siirtyi Englantiin kansainväliseksi tähtisäveltäjäksi. Händel ja Bach olivat ikätovereita, ja konsertin kolmas säveltäjänimi Georg Philipp Telemann, Bachin läheinen ystävä, oli heitä vain pari vuotta vanhempi.
Konsertti herkuttelee myöhäisbarokkimusiikin runsaudella. Se avaa ikkunan aikakauteen, jolloin suurimuotoinen musiikki – ooppera, oratorio ja orkesteriteokset – kehittyivät kohisten. Toisaalta pienimuotoista musiikkia tarvittiin yhä lisää vaurastuvan porvariston olohuoneisiin.
Bachin orkesterisarjat, joista nyt kuullaan numero 2, ovat nykyperspektiivistä todellinen orkesterisäveltämisen virstanpylväs. Päätösteoksena on kekseliään Telemannin konsertto, jonka solisteina kisailevat nokkahuilu ja traverso. Konsertin päähenkilönä on kuitenkin hurmaava Händel, jolta kuullaan kimara kappaleita englanninkielisistä aarioista intiimiin kamarimusiikkiin.
Pauliina Fred alustaa Kanneltalon konsertin Kanneltalon kahvilassa 7.3. kello 18.15–18.45.
Lasten barokki
FiBO & Amandine
Prinsessa ja sikopaimen
Barokkia
Musica tramontana
Barokkia Alppipuistossa
Messias-oratorio
Attali & FiBO
Concerto per due
Tunes and Mascarades
Il prete rosso – Punainen pappi
Syntymän ilo, ihme ja taika
Adventtikonsertti
Magnificat ja jouluoratorio